****

**กาบหอยแครง (Krabhoukrea)**

**ชื่อวิทยาศาสตร์(Botanical name)** *Cinnamomum camphora*(L.) Presl.

**ชื่อวงศ์(Family)** COMMELINACEAE

**ชื่อสามัญ(Local name)** กาบหอยแครง (Krabhoukrea)

**ลักษณะทางพฤกษศาสตร์**

 **ไม้ล้มลุก** สูง 20-45 ซม. ลำต้นอวบใหญ่ แตกใบรอบเป็นกอ

**ใบ** เป็นใบเดี่ยว ออกเรียงซ้อนเป็นวงรอบ รูปใบหอก ปลายใบแหลม ขอบใบเรียบ หลังใบสีเขียว ท้องใบสีม่วงแดง เนื้อใบหนา

**ดอก** ออกเป็นช่อตามซอกใบ แต่ละช่อประกอบด้วยใบประดับสีม่วงปนเขียว รูปหัวใจคล้ายหอยแครง มี 2 กาบ โคนกาบทั้งสองประกบเกยซ้อนและโอยหุ้มดอกสีขาว ดอกสีขาวเล็กอยู่รวมเป็นกระจุก กลีบดอก 3 กลีบ รูปไข่ สีขาว แผ่นกลีบหนา เกสรเพศผู้มี 6 อัน ผล รูปรี กว้าง 2.5-3 มม. ยาว 3.5 มม. มีขนเล็กน้อย

**ผลแก่**แตกออกเป็น 3 ซีก เมล็ดเล็ก

**สรรพคุณ**

**ใบ**  แก้ร้อนใน กระหายน้ำ แก้ไอ อาเจียนเป็นโลหิต แก้ฟกช้ำภายใน เนื่องจากพลัดตกจากที่สูงหรือหกล้มฟาดถูกของแข็ง แก้บิด ถ่ายเป็นเลือด แก้ปัสสาวะเป็นเลือด

**ดอก**  รสชุ่มเย็น ต้มกับเนื้อหมูรับประทาน ใช้ขับเสมหะ แก้ไอแห้งๆ แก้อาเจียนเป็นโลหิต เลือดกำเดาออก ห้ามเลือด แก้ปัสสาวะเป็นเลือด แก้ไอเป็นเลือด แก้บิดถ่ายเป็นเลือด

